**Návrh**

**Všeobecne záväzného nariadenia obce Macov č. ../2024 o miestnych daniach a miestnom poplatku za komunálne odpady a drobné stavebné odpady**

Obec Macov, podľa ustanovenia § 6 ods. 1 zákona č. 369/1990 Zb. o obecnom zriadení znení neskorších predpisov (ďalej len „zákon o obecnom zriadení“) a podľa príslušných ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“) vydáva všeobecne záväzné nariadenie v nasledujúcom znení.

**Čl. 1**

**Úvodné ustanovenie**

Právna úprava miestnych daní a miestneho poplatku za komunálne odpady a drobné stavebné odpady je obsiahnutá v zákone o miestnych daniach, podľa ktorého je správcom miestnych daní a poplatkov príslušná obec.

**Čl. 2**

**Druhy miestnych daní**

1. Obec Macov ukladá od 1.1.2025 nasledovné miestne dane:

a) daň z nehnuteľností

b) daň za psa

c) daň za užívanie verejného priestranstva

d) daň za ubytovanie

2. Obec ukladá miestny poplatok za komunálne odpady a drobné stavebné odpady.

**Čl. 3**

**Zdaňovacie obdobie**

Zdaňovacím obdobím miestnych daní uvedených v čl. 2 ods. 1 písm. a) a b) a ods. 2 je kalendárny rok.

**PRVÁ ČASŤ**

**DAŇ Z NEHNUTEĽNOSTÍ**

**1. DAŇ Z POZEMKOV**

**Čl. 4**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady, trvalé trávne porasty, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona o miestnych daniach.
2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku.
3. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m 2 a hodnoty pozemkov za 1 m2 uvedenej v prílohe č. 2 zákona o miestnych daniach.
4. Základom dane z pozemkov uvedených v bodoch 1. až 3, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb, je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 uvedenej v prílohe č. 2 zákona o miestnych daniach pre stavebné pozemky.
5. Hodnoty pozemkov pre obec Macov podľa príloh zákona o miestnych daniach predstavujú:

a) orná pôda – 0,9078 eur za m2 (pre ods. 1 tohto článku)

b) záhrady, zastavané plochy a nádvoria, ostatné plochy – 1,32 eur za m2

c) stavebné pozemky – 13,27 eur za m2

**Čl. 5**

**Sadzba dane**

Ročná sadzba dane z pozemkov je s účinnosťou od 1.1.2025 v zmysle § 8 ods. 2 zákona o miestnych daniach stanovená nasledovne:

a) orná pôda, chmeľnice, vinice, ovocné sady, trvalé trávne porasty, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom - **0,60%,**

b) záhrady - **0,75%,**

c) zastavané plochy a nádvoria, ostatné plochy - **0,75%,**

d) lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy - **0,40 %,**

e) stavebné pozemky - **1,25 %.**

**2. DAŇ ZO STAVIEB**

**Čl. 6**

**Sadzba dane**

1. Ročná sadzba dane zo stavieb je s účinnosťou od 1.1.2025 v zmysle § 12 ods. 2 zákona o miestnych daniach stanovená nasledovne:
2. **0,28 EUR/m2** za stavby na bývanie a drobné stavby, ktoré majú doplnkovú funkciu pre hlavnú stavbu,
3. **0,07 EUR/m2** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
4. **0,28 EUR/m2** za stavby rekreačných a záhradkárskych chát a domčekov na individuálnu rekreáciu,
5. **0,30 EUR/m2** za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,
6. **0,33 EUR/m2** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
7. **0,33 EUR/m2**za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,
8. **0,28 EUR/m2**za ostatné stavby neuvedené v písmenách a) až f).
9. Ročná sadzba dane zo stavieb uvedená bode 1 tohto článku sa v súlade s § 12 ods. 3 zákona o miestnych daniach **z v y š u j e** o **0,03 EUR** za každý aj začatý m2 zastavanej plochy za každé podlažie stavby (s výnimkou prvého nadzemného podlažia-prízemia).
10. Správca dane určuje v súlade s ustanovením § 12 ods. 7 a 8 zákona o miestnych daniach v obci koeficient ročnej sadzby dane neudržiavanej stavby zo stavieb podľa bodu 1 tohto článku na hodnotu 5. V dôsledku uvedenej skutočnosti je správca dane za splnenia podmienok podľa § 12 ods. 7 a 8 zákona o miestnych daniach vyrubiť daňovníkovi 5x vyššiu daň z neudržiavaných stavieb.

**3. DAŇ Z BYTOV**

**Čl. 7**

**Sadzba dane**

Ročná sadzba dane z bytov je s účinnosťou od 1.1.2025 v zmysle § 16 ods. 2 a 3 zákona o miestnych daniach stanovená nasledovne:

a) **0,28 EUR/m2** za daň z bytov za byt v bytovom dome,

b) **0,33 EUR/m2**za daň z bytov za nebytový priestor v bytovom dome.

**Čl. 8**

**Vyrubovanie a platenie dane**

1. Daň z nehnuteľností sa vyrubuje každoročne podľa stavu k 1. januáru príslušného zdaňovacieho obdobia.
2. Správca dane na základe daňového priznania vyrubí daň z nehnuteľností  platobným výmerom do 31. mája bežného zdaňovacieho obdobia.
3. Vyrubená daň z nehnuteľností je splatná do 15 dní odo dňa nadobudnutia právoplatnosti platobného výmeru.

**DRUHÁ ČASŤ**

**DAŇ ZA PSA**

**Čl. 9**

1. Predmetom dane za psa je pes starší ako 6 mesiacov chovaný fyzickou alebo právnickou osobou.

2. Sadzba dane je **10,00 EUR** za psa na kalendárny rok.

3. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

**TRETIA ČASŤ**

**DAŇ ZA UŽÍVANIE VEREJNÉHO PRIESTRANSTVA**

**Čl. 10**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva, ktorým sa rozumie umiestnenie zariadenia slúžiaceho na poskytovanie služieb, umiestnenie predajného, stavebného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla, trvalé užívanie podzemných stavieb na verejnom priestranstve a pod.
2. Verejným priestranstvom pre účely tohto nariadenia sú najmä cesty, miestne komunikácie, námestia, chodníky, cestná zeleň, verejná zeleň, parky, ihriská a trhové miesta, detské ihriská obce a všetky ostatné pozemky vo vlastníctve obce, na ktoré nezriadila obec užívacie právo tretej osobe na základe nájomnej, resp. obdobnej zmluvy.

**Čl. 11**

**Daňovník**

1. Daňovníkom je fyzická alebo právnická osoba, ktorá užíva verejné priestranstvo na účely uvedené v článku 10 bod 1 tohto VZN.
2. Daňovník je povinný oznámiť užívanie verejného priestranstva správcovi dane pri prechodnom užívaní najneskôr v deň vzniku daňovej povinnosti a to písomne, elektronicky na email [ocumacov@gmail.com](mailto:ocumacov@gmail.com) alebo osobne na obecnom úrade v stránkových hodinách a to oznámením, z ktorého bude zrejmé akým spôsobom bude užívať verejné priestranstvo, na aké účely, na akú dobu zamýšľa verejné priestranstvo užívať a ktoré konkrétne verejné priestranstvo, alebo jeho časť chce užívať aj s predpokladanou rozlohou užívania verejného priestranstva.
3. Osobitné užívanie verejného priestranstva je možné len na základe povolenia starostu obce.

**Čl. 12**

**Sadzba dane**

1. Za umiestnenie:

a) stavebného zariadenia ... EUR/m2/deň

b) zariadenia na poskytnutie služieb alebo na predaj tovaru: ... EUR/m2/deň

c) umiestnenie zariadenia cirkusu, lunaparku a iných atrakcií: ... EUR/m2/deň

d) umiestnenie skládky tuhých palív na dobu dlhšie ako 3 dni ... EUR/m2/deň EUR/deň.

e) umiestnenie skládky iného materiálu než tuhé palivo za dobu max. 10 dní ... EUR/m2/deň, každý i začatý ďalší deň ... EUR/m2/deň,

f) materiálu z výkopových prác vrátane zabratej plochy rozkopávky:

* 1. až 14. deň vo výške ....... EUR/m2/deň
* 14. deň až 30. deň vo výške ......... EUR/m2/deň
* 31. deň až deň odstránenia materiálu z výkopových prác a uvedenia rozkopávky do pôvodného povrchového stavu vo výške .......... EUR/m2/deň.

2. Za trvalé státie motorových vozidiel na verejnom priestranstve v trvaní viac ako jeden deň:

a) za nákladné vozidlá, prívesy, návesy, autobusy, traktory, ťažké mechanizmy jednotlivo za každý kus ..... EUR za každý aj začatý deň,

b) za osobné vozidlá jednotlivo za každý kus ..... EUR za každý aj začatý deň.

3. Za trvalé užívanie podzemných stavieb na verejnom priestranstve 0,033 EUR/m2 za 1 deň.

4. Za iné osobitné užívanie verejného priestranstva nešpecifikované v bodoch 1 až 3 tohto článku vo výške .................. EUR/m2/deň.

4. Základ dane predstavuje v každom vyššie uvedenom prípade každý, aj začatý m2 za každý aj začatý deň bez ohľadu na skutočnosť kedy a akú časť dňa sa bude verejné priestranstvo užívať.

**Čl. 13**

**Oslobodenie od dane**

Od dane sú oslobodení stavebníci v prípade platenia dane podľa čl. 12 ods. 1 písm. e), ktorí vykonávajú stavbu podľa platného stavebného povolenia a používajú verejné priestranstvo dočasne na uskladnenie stavebného materiálu. Uskladnený materiál však nesmie ohrozovať bezpečnosť cestnej premávky a bezpečnosť osôb, pričom toto oslobodenie zaniká dňom právoplatnosti kolaudačného rozhodnutia stavebníka rovnako ako nesplnením oznamovacej povinnosti podľa čl. 11 ods. 2 tohto VZN. Starosta obce môže zánik oslobodenia v prípade nesplnenia oznamovacej povinnosti odpustiť.

**ŠTVRTÁ ČASŤ**

**DAŇ ZA UBYTOVANIE**

**Čl. 14**

1. Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.

2. Daňovníkom je fyzická osoba, ktorá sa v zariadení odplatne prechodne ubytuje, pričom platiteľom dane je prevádzkovateľ zariadenia, ktorý ubytovanie poskytuje.

3. Sadzba dane na osobu a prenocovanie je **0,50 Eur.**

6. Daň prevádzkovateľ odvádza raz za mesiac do pokladne obecného úradu do 15. dňa mesiaca nasledujúceho po mesiaci za ktorý sa daň vyberá.

**PIATA ČASŤ**

**DAŇ ZA PREDAJNÉ AUTOMATY A ZA NEVÝHERNÉ HRACIE PRÍSTROJE**

**Čl. 15**

1. Sadzba dane za jeden predajný automat alebo nevýherný hrací prístroj na kalendárny rok je 50,- EUR.

2. Daňovník je povinný na účely dane viesť písomnú alebo elektronickú evidenciu o počte prevádzkovaných predajných automatov a nevýherných hracích prístrojov. Evidencia musí obsahovať:

a) obchodné meno alebo názov prevádzkovateľa, sídlo, IČO

b) miesto umiestnenia predajného automatu alebo nevýherného hracieho prístroja,

c) výrobné číslo predajného automatu alebo nevýherného hracieho prístroja,

d) druh, typ a názov predajného automatu alebo nevýherného hracieho prístroja,

e) deň začatia prevádzkovania predajného automatu alebo nevýherného hracieho prístroja,

f) deň ukončenia prevádzkovania predajného automatu alebo nevýherného hracieho prístroja.

3. Daň za predajné automaty a/alebo nevýherné hracie prístroje sa vyrubuje spoločným rozhodnutím.

**ŠIESTA ČASŤ**

**MIESTNY POPLATOK ZA KOMUNÁLNE ODPADY A  DROBNÉ STAVEBNÉ ODPADY**

**Čl. 15**

Miestny poplatok za komunálne odpady a drobné stavebné odpady je upravený Všeobecne záväzným nariadením obce Macov č. 6/2023 o miestnom poplatku za komunálne odpady a drobné stavebné odpady.

**Čl. 16**

**Záverečné ustanovenia**

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.
2. V osobitných prípadoch vo veciach dane z nehnuteľnosti rozhoduje vždy starosta obce ako príslušný orgán podľa § 13 zákona č. 369/1990 Zb. o obecnom zriadení v znení neskorších predpisov.
3. Týmto VZN sa ruší  VZN o podmienkach určovania a vyberania miestnych daní a miestneho poplatku za komunálne odpady a drobné stavebné odpady č. 1/2014 zo dňa 4.12.2014 v znení dodatku označenom ako dodatok č. 1/2018.
4. Toto všeobecne záväzné nariadenie bolo schválené Obecným zastupiteľstvom obce Macov dňa ........... 2024 uznesením č. ../2024.
5. Toto všeobecne záväzné nariadenia nadobúda účinnosť dňom 01.01.2025.

Mgr. Ľubomír Baka

starosta obce

V Macove, dňa .............2024

Návrh VZN č. ../2024 vyvesený na úradnej tabuli dňa:

Zvesené z úradnej tabule dňa: